uf0d8  Criteriu de comunicabilidá: criteriu saussurianu según el cualu dos persones qu´empleguen sistemes llingüísticos que torguen la comunicación tán falando llingües diferentes pero si s´entienden, oseya si empleguen sistemes llingüísticos que nun torguen la comunicación, tán emplegando dialectos d´una llingua. Pero ¿ú ta la llende ente la comprensión y la incomprensión?, porque nun hai qu´escaecese que tamién intervienen factores como la motivación (perimportante), la esperiencia, el tema … Por exemplu un italianu  y un español entiéndense dependiendo de la voluntá, la esperiencia, el tema… de los falantes. O un español con un portugués- ¿son entós dialectos d´una mesma llingua? Más, si ún fala asturianu y lu entiende un gallegu ¿son dialectos d´una mesma llingua…? ¿de cuála, del gallegu, del asturianu, del español?